*Tämä artikkeli käsittelee yhdysvaltalaista jääkiekkoilijaa. Muista samannimisistä henkilöistä katso Ben Johnson.*

**Benjamin Johnson** (s. 7. kesäkuuta 1994 Calumet, Michigan, Yhdysvallat) on yhdysvaltalainen jääkiekkoilija, joka pelasi kaudella 2015–2016 NHL-joukkue New Jersey Devilsin organisaatiossa. Hän on pelipaikaltaan vasen laitahyökkääjä, mutta osaa pelata myös keskellä. Johnson on pelannut ammattilaisurallaan toistaiseksi vain AHL:ssä.

Ura
---

Johnson kävi High schoolin kotikaupungissaan Calumet High Schoolissa. USHL-joukkue Fargo Force varasi hänet 53. pelaajana kesällä 2010. Johnson jakoi kauden 2010–2011 päätteeksi koko osavaltion parhaalle high school -pelaajalle myönnettävän Michigan Mr. Hockey -palkinnon Wyandotte Roosevelt High'n Gerald Mayhew'n kanssa. Hänet valittiin myös sarjan ensimmäiseen tähdistökentälliseen ja palkittiin urheiluhenkisimpänä pelaajana Hobey Baker Character Awardilla. Samalla kaudella Johnson pelasi myös USHL:ää sekä hänet varanneessa Fargo Forcessa että Yhdysvaltain maajoukkueen kehitysohjelman mukana.

Kaudeksi 2011–2012 Johnson siirtyi varaamattomana pelaajana OHL-joukkue Windsor Spitfiresiin. Hänen tulokaskautensa toi runkosarjassa 38 tehopistettä. New Jersey Devils varasi Johnsonin kolmannella kierroksella 90. pelaajana NHL:n varaustilaisuudessa 2012. Kaudella 2012–2013 hän oli 20 osumallaan Spitfiresin kolmanneksi paras maalintekijä Brady Vailin kanssa. Kaudella 2013–2014 Johnson oli tehoilla 28+25=53 joukkueen kolmanneksi paras maalintekijä ja jakoi sisäisen pistepörssin kolmannen sijan Slater Koekkoekin kanssa. Pudotuspeleissä hän oli Spitfiresin paras pistemies ja maalintekijä tehoilla 4+2=6. OHL-kauden jälkeen, huhtikuussa 2014 Johnson siirtyi amatööritry-out -sopimuksella AHL-joukkue Albany Devilsiin, jossa hän pelasi viisi ottelua tehden yhden syöttöpisteen.

Toukokuussa 2014 Johnson teki kolmivuotisen tulokassopimuksen New Jersey Devilsin kanssa. Hän aloitti kauden 2014–2015 Albany Devilsin AHL-joukkueessa, jossa Johnson pelasi kauden aikana 28 runkosarjaottelua tehopistein 1+1=2. Maaliskuussa 2015 hänet lähetettiin ECHL-joukkue Orlando Solar Bearsiin, jonka vahvuudessa Johnson vietti valtaosan loppukaudestaan. Hän voitti pudotuspeleissä joukkueen sisäisen tehotilaston lukemalla +4. Kaudella 2015–2016 Johnson pelasi Alabny Devilsissa 16 ottelua tehopistein 5+2=7, mutta suurin osa hänen kevätkaudestaan eteni kuitenkin ECHL:n Adirondack Thunderissa.

Syyte seksuaalisesta hyväksikäytöstä
------------------------------------

Syyskuussa 2016 Kanadan Ontarion Windsorissa järjestetyn 10 päivän mittaisen oikeudenkäynnin päätteeksi Johnson todettiin syylliseksi 16-vuotiaan tytön seksuaaliseen hyväksikäyttöön sekä pahoinpitelyyn. Rikos tapahtui maaliskuussa 2013 ontariolaisen baarin WC-tiloissa, jolloin Johnson pelasi vielä Windsor Spitfiresin OHL-joukkueessa. Baari-illan jälkeen hän oli pakottanut ala-ikäisen uhrin suuseksiin ennen kuin hän pahoinpiteli tytön. *CTV Newsin* mukaan uhrin kaverit todistivat, että tyttö oli ollut humalassa ja Johnsonin oli pitänyt tietää, ettei tyttö ollut suostunut seuranneisiin vaiheisiin. Hänet vapautettiin takuita vastaan. Johnson itse kuitenkin kiisti olleensa uhrin kanssa seksuaalisessa kanssakäymisessä. Syyttäjän mukaan väite ei kuitenkaan ollut todisteiden valossa uskottava. Syylliseksi toteamisen johdosta New Jersey Devils purki automaattisesti Johnsonin sopimuksen.

Muuta
-----

Johnsonin serkku on hänen kanssaan AHL-joukkue Albany Devilsissa pelannut Blake Pietila.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2010–2011 | Calumet High | USHS | 30 | 37 | 40 | 77 | - | - | - | - | - | - | Ykköstähdistö |
|  | Fargo Force | USHL | 5 | 0 | 0 | 0 | 2 | - | - | - | - | - |
|  | US NTDP | USHL | 2 | 1 | 0 | 1 | 0 | - | - | - | - | - |
| 2011–2012 | Windsor Spitfires | OHL | 68 | 18 | 20 | 38 | 44 | 4 | 0 | 2 | 2 | 0 |
| 2012–2013 | Windsor Spitfires | OHL | 64 | 20 | 17 | 37 | 32 | - | - | - | - | - |
| 2013–2014 | Windsor Spitfires | OHL | 59 | 28 | 25 | 53 | 30 | 4 | 4 | 2 | 6 | 2 |
|  | Albany Devils | AHL | 5 | 0 | 1 | 1 | 0 | - | - | - | - | - |
| 2014–2015 | Albany Devils | AHL | 28 | 1 | 1 | 2 | 8 | - | - | - | - | - |
|  | Orlando Solar Bears | ECHL | 12 | 2 | 6 | 8 | 0 | 4 | 2 | 2 | 4 | 0 |
| 2015–2016 | Albany Devils | AHL | 16 | 5 | 2 | 7 | 6 | - | - | - | - | - |
|  | Adirondack Thunder | ECHL | 13 | 3 | 3 | 6 | 6 | 12 | 2 | 5 | 7 | 20 |
| 3 kautta | yhteensä | AHL | 49 | 6 | 4 | 10 | 14 | - | - | - | - | - |

Lähteet
-------

* Ben Johnson The Internet Hockey Databasessa (englanniksi)
* Ben Johnson *Elite Prospects*. Everysport Media Group AB.  (englanniksi)

### Viitteet

1. 1 2  Ben Johnson The Internet Hockey Databasessa (englanniksi)
2. 1 2 3 4 5  Ben Johnson *Elite Prospects*. Everysport Media Group AB.  (englanniksi)
3. ↑  Ducharme, Dave: SPITS SIGN JOHNSON  13.5.2011. Windsor Spitfires. Viitattu 3.9.2016. (englanniksi)
4. ↑  Devils sign prospects Johnson, Thomson  23.5.2014. Newark, NJ:  New Jersey Devils. Viitattu 3.9.2016. (englanniksi)
5. ↑  Devils assign 19 to Albany  27.9.2014. Newark, NJ:  New Jersey Devils. Viitattu 3.9.2016. (englanniksi)
6. ↑  Clermont, Johnson Headed To Orlando  2.3.2015. ALBANY, NY:  Albany Devils.  Arkistoitu 19.9.2016. Viitattu 3.9.2016. (englanniksi)
7. ↑  Stubin, Teemu: Pelaaja käytti alaikäistä tyttöä seksuaalisesti hyväksi: NHL-seura antoi potkut *iltalehti.fi*.  3.9.2016. Alma Media Suomi Oy. Viitattu 3.9.2016.
8. ↑  NHL-seura purki välittömästi sopimuksen – hyökkääjälupaus syyllinen seksuaalisessa hyväksikäytössä  2.9.2016. SuomiKiekko. Viitattu 3.9.2016.
9. ↑  Statement regarding minor-league forward Ben Johnson  1.9.2016. Newark, NJ:  New Jersey Devils. Viitattu 3.9.2016. (englanniksi)